**«451 աստիճան ըստ Ֆարենհայթի»** (անգլ.՝ Fahrenheit 451), 2018 թվականի ֆանտաստիկ հեռուստաֆիլմ հակաուտոպիական ապագայի մասին։ Նկարահանվել է Ռեյ Բրեդբերիի համանուն վեպի հիման վրա ռեժիսոր Ռամին Բահրանիի կողմից։ Ֆիլմը ներկայացվել է Կաննի կինոփառատոնում 2018 թվականին, ապա ցուցադրվել HBO ալիքով նույն թվականի մայիսի 19-ին։

Սյուժե
------

Ապագայում՝ երկրորդ քաղաքացիական պատերազմից հետո, Ամերիկայում ընթերցանությունը սահմանափակվում է Համացանցով, որ կոչվում է «9», իսկ գրքերի մեծ մասը արգելվում է (բացառությամբ Աստվածաշնչի, «Փարոսի վրա» և «Մոբի Դիք» գրքերի խիստ կրճատված տարբերակների)։ Գրքերն այրում են «հրշեջները», որոնք կազմում են ավտորիտար դիկտատուրայի ենթաբաժին։ «Սխալ» գրականության ընթերցումը համարվում է հոգեկան հիվանդություն կան հանցագործություն։ Գլխավոր հերոսը՝ հրշեջ Գայ Մոնթագը, որ ապրում է Քլիվլենդում, չի կասկածում, որ գնալով հոր հետքերով՝ ինքը օգտակար գործ է կատարում և պաշտպանության է հանրությանը։ Աստիճանաբար նրա հայացքները փոխվում են։ Ոչնչացվող գրադարաններից մեկից նա գողանում է Ֆեոդոր Դոստոևսկու «Գրություններ ընդհատակից» գիրքը և գաղտնի կարդում այն (գրքում հիշատակվում է Դոստոևսկու ևս մեկ գիրք՝ «Ոճիր և պատիժ», որը Բիթին Մոնթագին ստիպում է կարդալ մյուս հրշեջների ներկայությամբ)։ Նշանակալի դեպք է Քլարիսի հետ ծանոթությունը։ Վերջինս Մոնթագին պատմում է որոշ փաստեր Ամերիկայի ու «նրա նախարարությունների» իրական պատմությունից, ինչը Գային ստիպում է վերարժևորել իր գործողություններն ու համոզմունքները։ Գայն սկսում է գնալ ընդդեմ համակարգի։ Մանթոգը որոշում է օգնել խռովարարին, որն ունի ինֆորմացիան կենդանիների միջոցով վերարտադրելու պլան. դավադիրների խումբը կոդավորել է գրքերի թռչնի ԴՆԹ-ում, որպեսզի գրքի ինֆորմացիան փրկվի հրշեջներից։

Մոնթագը դառնում է փախստական։ Հրշեջները հասնում են դավադիրների տուն։ Մոնթագը գտնում է թռչունին և նրա մարմնի մեջ տեղադրում նշանացույց, որպեսզի գտնի Կանադայում գտնվող գիտնականների մոտ տանող ճանապարհը։ Կապիտան Բիթին դիմադրում է նրան և փորձում կանգնեցնել, բայց չի կարողանում խանգարել թռչնի հեռանալուն։ Այն բանից հետո, երբ Մոնթագը բաց է թողնում թռչունին, Բիթին զայրույթից այրում է նրան։ Սարյակը միանում է դեպի Կանադա թռչող այլ սարյակների երամին։

Գլխավոր դերերում
----------------

* Մայքլ Բի Ջորդան - *Գայ Մոնթագ*
* Մայքլ Շենոն - *կապիտան Ջոն Բիթի*
* Սոֆյա Բուտելա - *Քլարիս Մաքլելան*
* Հանդի Ալեքսանդեր - *Թոնի Մորիսոն*
* Լիլի Սինգխ - *Ռեյվեն*
* Մարտին Դոնովան - *կոմիսար Նյարի*
* Էնդի Մաքքուին - *Գուստավո*
* Դիլան Թեյլոր - *Դուգլաս*
* Գրեյս Լին Քունգ - *Մաո*
* Կիր Դուլի - *պատմաբան*

Արտադրություն
-------------

Ռամին Բահրանին Բրեդբերիի վեպի էկրանավորումը մշակել է դեռ 2016 թվականի հունիսին։ 2017 թվականի ապրիլին հաստատվել է Մայքլ Շենոնի ու Մայքլ Ջորդանի մասնակցությունը ֆիլմի նկարահանումներին։ Հունիսին միացել է նախագծին Սոֆյա Բուտելան։ Նկարահանումները սկսվել են 2017 թվականի հուլիսին։ Օգոստոսին դերասանական անձնակազմին միացել են Մարտի Դոնովանն ու մի քանի այլ դերասան։

Թողարկում
---------

2018 թվականի հունվարի 11-ին HBO ալիքի թվիթթերյան էջում հրապարակվել է ֆիլմի թրեյլերը։ 2018 թվականին Կաննի կինոփառատոնում ֆիլմի պրեմիերայից հետո այն ցուցադրվել է HBO ալիքով նույն թվականի մայիսի 19-ին։

Արձագանքներ
-----------

Ֆիլմն արժանացել է բավական բացասական արձագաքների։ Rotten Tomatoes կայքում այն ունի 35% վարկանիշ 66 գրախոսությունների հիման վրա և 5/10 միջին վարկանիշ։ Metacritic կայքում ֆիլմն ունի 100 հնարավորից 47 գնահատական 19 մեկնաբանությունների հիման վրա։

Ծանոթագրություններ
------------------

1. 1 2 3 4  ČSFD (չեխերեն) — 2001.
2. ↑  D'Addario, Daniel (2018 թ․ մայիսի 13). «HBO's *Fahrenheit 451* Extinguishes What Made the Book Great». *Time*.
3. ↑  Jaafar, Ali (2016 թ․ հունիսի 8). «WME Signs Filmmaker Ramin Bahrani». *Deadline Hollywood*. Penske Business Media. Վերցված է 2017 թ․ հուլիսի 20-ին.
4. ↑  Hipes, Patrick (2017 թ․ ապրիլի 19). «Michael B. Jordan & Michael Shannon To Topline 'Fahrenheit 451' Movie At HBO». *Deadline Hollywood*. Penske Business Media. Վերցված է 2017 թ․ հուլիսի 20-ին.
5. ↑  Hipes, Patrick (2017 թ․ հունիսի 7). «Sofia Boutella Joins HBO Films' 'Fahrenheit 451'». *Deadline Hollywood* (ամերիկյան անգլերեն). Penske Business Media. Արխիվացված է օրիգինալից 2017 թ․ սեպտեմբերի 6-ին. Վերցված է 2017 թ․ հուլիսի 20-ին.
6. ↑  Bacle, Ariana (2017 թ․ հուլիսի 20). «Michael B. Jordan Posts Fiery First Photo From HBO's 'Fahrenheit 451'». *Entertainment Weekly* (ամերիկյան անգլերեն). Time. Վերցված է 2017 թ․ հուլիսի 20-ին.
7. ↑  Petski, Denise (2017 թ․ օգոստոսի 25). «'Fahrenheit 451': Martin Donovan, Andy McQueen & Grace Lynn Kung Cast In HBO Movie». *Deadline Hollywood*. Penske Business Media. Վերցված է 2018 թ․ փետրվարի 14-ին.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AlloCiné · ČSFD · FilmAffinity · Internet Movie Database · Metacritic · Rotten Tomatoes |
|  |
| Չափորոշչային վերահսկողություն | BNE: XX5832435 · LCCN: no2018169832 |

 |